750 Sena tal-Labtu tal-Karmnu - B'Kara 2091 77 Dun Frans Camilleri twieled fid-29 ta' Jannar 1919, il-Marsa. Il-ġenituri tiegħu kienu Ġanni Camilleri magħruf bħala ''Ta' l-Isqof' minħabba li kien jaħdem il-Kurja u Ġużeppina, Barbara fi xbubitha. Tfulitu tat l-ewwel ħjiel dwar x'kienet se tkun ħajtu għaliex minn kmieni tħabbeb ma' l- ambjent u x-xogħol tal-knisja, u fil-fatt qatta' ħafna snin ta' ċkunitu abbati fil-Knisja ta' San Gejtanu. Studja fl-iskola Primarja tal-Gvern, fis-St. Paul School u fis-Seminarju fejn saħħaħ il-vokazzjoni tiegħu.Wara erba' snin ta' studju fl-Università ta' Malta, fl-aħħar tal-kors tat-teoloġija ġie ordnat saċerdot fl-1943. Dun Frans il-poeta, il-fotografu, l-artist u l-ħabib ta' kulħadd. Poeta li kiteb eluf ta' versi u innijiet għal għadd ta' knejjes u għaqdiet, fosthom l- Innu tal-Madonna tal-Karmnu, versi mimlija sentiment, fidi, għonja fil-kelma, fl-espressjoni, fil-messaġġ u fit-tifsira. Fotografu li matul is-snin, b'paċenzja kbira u b'ħila professjonali ħallielna b'wirt għal dejjem dehriet li jpaxxu ta' Malta oħra, dik li għajnejna rari jaraw fil-ħajja mgħaġġla tagħna. L-artist li minn ħwejjeġ bħal bebbux ta' kull daqs u tip ħoloq forom u xogħlijiet li jpaxxu u li jqanqlu l- apprezzament tagħna lejn ħwejjeġ li rari nintebħu bis-sbuħija naturali tagħhom. Il-ħabib ta' kulħadd, l-aktar tal-maħqura, batuti, ħaddiema …. b'xogħol kbir fil-qasam ta' l-emigranti, tal- ħabsin u ta' min hu waħdu. B'ħidma kbira wkoll fl-għaqdiet bħala Direttur Spiritwali, fosthom l-Azzjoni Kattolika (Rġiel) u Leġjun ta' Marija fil-Ħamrun, Hamrun Spartans, Hobbies Societv, Kummissjoni Emigranti, Malta Plaving Fields Association, Chorus Melitensis u l-Għaqda Mużikali San Gejtanu mill-1945 sal-1990.